# La Ribèra (Gironda)

La Ribèra o La Ribèira (en francés: La Rivière) es una comuna d'Occitània, en Guiana, lingüisticament gascona, administrada per lo departament de Gironda de la region de Novèla Aquitània, ancianament d'Aquitània.

## Geografia

La petita comuna deu Fronsadés, partida deu Libornés, es en partida dens la ribèira de Dordonha e en partida dens lo tarrèir boscós e los platèus que la dominan. La vinha (vins roges d'apellacion Fronçac) es presenta dens tota la comuna, un pauc mens dens la ribèira. La comuna e lo sud-oèst deu borg son traversats per la RD 670, anciana RN 670, Liborna-Sent Andreus de Cubzac, que passa dens la ribèira a proximitat deu tarrèir (mot local per penjal, travèrs, còstas).

### Perimètre deu territòri

Comunas confrontantas de La Ribèira :
| | Sent Anhan |
| Sent German de la Ribèira | |
| Ison (delà Dordonha) | Sent Miquèu de Fronsac |

## Lenga

Segon l'enquèsta de Tortolon e Bringuièr (1873-1875), La Ribèira èra una comuna gascona; lo parlar deu Fronçadés orientau èra de tipe libornés. Deus parlars pus occidentaus, se diferenciava per la tendéncia progressiva a la prononciacion de j : lo jourt e pas l'iourt o lo iourt (lo jorn); per la conservacion de u : dou hut e pas dou heut (deu huc); de contraccions coma saous dit e pas sus leus dit (sus + los + dits); la conservacion de la nasala dens la tresena persona deu plurau ; bÉnon o bÉnoun e pas bÉnou (venon, venen), l'abséncia de h : fille e pas hille (filha, hilha), fut e pas hut o heut (huc = huec, fòc), fasi (1èira persona de l'imperfèit, e pas deu preterit, de far) ; per l'usatge deu diftongue óou : deu se ditz dóou e pas dou [du]; ièi, sovent, per aièr, geir (las grafias de l'autor son utilisadas).

## Toponimia

Las atestacions ancianas citadas per Bénédicte Boyrie-Fénié son : Riparia (Arnaldus de ~), en 1273, Riperia (Sancta-Maria-de ~), en 1361; lo nom latin d'origina es riparia e son resultat en gascon deu nòrd-oèst es ribèira, nom enquèra conservat dens lo lengatge viu per parlar de la plana alluviala d'un riu o d'un flume (autorn de Liborna, lo mot ribèira es concurrençat per plana dens lo lengatge recent). S'agiré, segon Astor (citat per Bénédicte Boyrie-Fénié) de la ribèira d'un petit afluent de Dordonha e non pas la de ribèira deu flume, que lo vilatge, a 5 m d'altitud o mèi, i es situat en partida pr'aquò. Bénédicte Boyrie-Fénié, qu'a trobat (o supausat) la varianta fonetica francesa deu toponime [laRi'vjɛrǝ], escriu La Ribèira/La Ribièra (la segonda fòrma es qu'una simpla adaptacion de la prononciacion francesa locala).

## Administracion

Lista deus cònsols successius :
| Periòde | Periòde | Identitat | Etiqueta | Qualitat |
| 2000 | (2026) | Dominique Beyly | PS | director culturau |
| avant 1988 | ? | Celse Campaner | | |
| Totas las donadas son pas encara conegudas. |||||

## Demografia

modificar « persona »  v · d · m 
Evolucion demografica Populacion comunala actuala (2013): 374, totala: 424 :
| 1793 | 1800 | 1806 | 1821 | 1831 | 1836 | 1841 | 1846 | 1851 |
| 337 | 342 | 354 | 427 | 431 | 436 | 426 | 424 | 423 |
| 1856 | 1861 | 1866 | 1872 | 1876 | 1881 | 1886 | 1891 | 1896 |
| 401 | 423 | 437 | 449 | 433 | 394 | 405 | 389 | 398 |
| 1901 | 1906 | 1911 | 1921 | 1926 | 1931 | 1936 | 1946 | 1954 |
| 379 | 376 | 372 | 301 | 324 | 304 | 311 | 324 | 321 |
| 1962 | 1968 | 1975 | 1982 | 1990 | 1999 | 2006 | 2007 | 2008 |
| 334 | 310 | 350 | 367 | 322 | 321 | 326 | 324 | 316 323 |
| 2009 | 2010 |
| 330 334 | 343 348 |
| Fonts ||
| Base Cassini de l'EHESS - Nombre retengut a partir de 1962 : Populacion sens comptes dobles - Sit de l'INSEE Evolucion de la populacion 1962-2008 |||||||||
* En 2019 la populacion èra de 431 abitants e la densitat èra de 133,85 ab/km².

## Veire tanben

* Comunas de Gironda

## Ligams extèrnes

* La Ribèira sus lo site de l'Insee

## Nòtas

* ↑ B. Boyrie-Fénié dins DICTIONNAIRE TOPONYMIQUE DES COMMUNES GIRONDE, Editions Cairn, 2008 Toponimia occitana
* ↑ Tortolon https://gallica.bnf.fr/ark:/12148/bpt6k5725104s/f138.item , p. 570-573
* ↑ Albert Dauzat, Charles Rostaing, Dictionnaire étymologique des Noms de Lieux en France, reedicion Librairie Guénégaud, 1984, p. 558, a Ravières
* ↑ Bénédicte Boyrie-Fénié, Dictionnaire toponymique des communes, Gironde, ed. CAIRN, Institut Occitan, Pau, 2008, p. 261-262
* Portau de Guiana